
Romans nyelv 


A Wikipédiából, a szabad enciklopédiából 

A romans nyelv (saját elnevezése il rumantsch vagy la lingua 
rumantscha) főként Svájcban beszélt rétoromán 
nyelvjáráscsoport; a német, a francia és az olasz mellett 
regionálisan hivatalos a Graubünden (Grisons) kantonban, 
mintegy 40 000 beszélővel. Olyan vulgáris latin nyelvjárások 
folytatása, amelyet a római hódítók beszéltek a terület 
elfoglalásakor. Két nagyobb dialektuscsoportra oszlik: a rajnai 
dialektusok (sursilvan, sutsilvan, surmiran), illetve az engadini 
dialektusok (puter és vallader). Ez utóbbi kettőt ladinnak is 
szokták nevezni, viszont nem tévesztendő össze az olaszországi 
Dolomitok völgyében beszélt ladinnal (amely szintén 
rétoromán nyelvváltozat), sem a spanyol nyelv ladino 
nyelvváltozatával. A „rétoromán nyelv” kifejezéssel szűkebb 
értelemben az itt ismertetett romans nyelvre utalnak. 


A sztenderd nyelvváltozat 


A nyelvet 1982-ben egy zürichi nyelvész, Heinrich Schmid 
sztenderdizálta, és helyesírását a németéhez tette hasonlóvá, 
hogy bizonyos hangok lejegyzése ne legyen idegen a németül beszélők számára. E normalizált változat a 
rumantsch grischun nevet kapta, elfogadása elég lassú folyamat volt. Mindazonáltal, hivatalos 
szabályozással nem rendelkezik; a nyelvet ápoló egyesületek ernyőszervezete a Lia Rumantscha (Romans 
Liga). E szócikkben a sztenderd nyelvváltozatot ismertetjük. A dialektusok összehasonlításához lásd: 
-»■ rétoromán dialektusok. 

Jellemzők 


Hangtan és helyesírás 

A romans nyelvben - nyelvjárástól függően - hat vagy 
hét magánhangzót tartanak számon: 

/a, £, i, D, u, (y), 0/, a két utóbbi közül az /y/ (magyar ü) 
csak a nyugati nyelvjárásokban fordul elő, a sztenderd 
grisoniban /!/ felel meg neki (pl. az ina [’i:n 0] ’egy’ 
ejtése ['y:n 0] nyugaton), az utóbbi, elmosódott ö-re 
emlékeztető hangot hangsúlytalan szótagban ejtik. A 
magánhangzók hosszúságának nincs fonológiai 
megkülönböztető szerepe. A hangsúlytalan 
magánhangzók mindig rövidek; a hangsúlyosak 
hosszúak, kivétel zárt szótagban, de nem r előtt, 
valamint nyílt szótagban zöngétlen mássalhangzó előtt. 
A kettőshangzók: ai, au és ie. 


Sprjchcn lm Kanton GraubuMcn lm Jahr 2000 



Graubünden nyelvei egy 2000-es felmérés 
szerint: a romans lilával jelölve 


A romans mássalhangzókészletet a következő hangok alkotják: zárhangok /p, t, k; b, d, g/, réshangok 
/f, v; s, z; J, 3/, zár-rés-hangok (affrikáták) /ts; t6, cfe; tj/ (az első a magyar c-nek felel meg, a két középső 
átmenetet képez a magyar ty/cs, illetve gy/dzs hangok között, az utolsó a magyar cs-vel azonos), folyékony 
hangok /l, A, r/ (a középső jésített 1), orrhangok /m, n, q, J1/ (a két utolsó: mint a magyar n a harang szóban, 
illetve magyar ny), valamint egy félhangzó 1)1. 


A magyartól eltérő hangokat jelölő betűk: 


■ c = e és / előtt magyar c, máskor k. 

■ eh - a, o, u előtt a magyar ty és cs közötti hangot jelöli /ts/; e és / előtt pedig magyar k. 
Néhány nemzetközi vagy idegen szóban ejthetik úgy, mint a magyar ch-t a technika szóban 

hű. 

■ g-eési előtt a magyar gy és dzs közötti hang /cfc/, máskor magyar g. 

■ g/? = e és / előtt a magyar g hangot jelöli. 

■ gi - a, o, u előtt úgy ejtik, mint a g- 1 e és / előtt. 

■ gl - i előtt olyan, mint a magyar Ij (jésített I, mint az olaszban) /A/, máskor gl. 

■ gli = a, e, o, u előtt jésített I /A/ 

■ gn - magyar ny 

■ h - néma, kivétel az indulatszókban, idegen (nemzetközi) szavakban, stb. 

■ s = helyzetétől függően többféle ejtése lehet: 

■ szó elején és végén, valamint általában mássalhangzó és magánhangzó között magyar sz 

/s/; 

■ magánhangzók között, illetve bizonyos mássalhangzók (n, I, r) után magyar z; 

■ zöngétlen mássalhangzók előtt magyar s /J7; 

■ zöngés mássalhangzók előtt magyar zs /y. 

■ sch = a magyar s vagy zs hangnak felel meg. 

■ tg - ugyanazt a hangot jelöli, amelyet a eh jelöl a, o, u előtt (lásd fentebb). 

■ tsch = a magyar cs hangot jelenti. 

■ z = magyar c. 








A szóvégi zöngés zárhangokat zöngétlenül ejtik. 


Nyelvtan 

Nyelvtanában alapvetően nem tér el a többi galloromán nyelvétől. A határozott névelők il, la, ils, las, a 
többes szám képzése -s hozzáadásával történik. A személyes névmások: jau, ti, el/ella/i(gl), nus, vus, 
els/ellas/i. A semleges i, magánhangzó előtt igl névmást egyes számban nem meghatározott alany esetén 
használják, például z plova ’esik’ (az eső), igl é bel ’az/ő szép’; többes számban csak egy alakja van (i), 
amely mindkét nemű névmást helyettesítheti. 

Az igék négy ragozási csoportba sorolhatók: -ar, -air, '-er, -ir. Példák igeragozásra: 

1. igaragozás: gidar- gid, gidas, gida, gidain, gidais, gidarr, 

2. igeragozás: temair- tem, temas, téma, témáin, temais, témán ; 

3. igeragozás: vender - vend, vendas, venda, vendain, vendais, vendan\ 

4. igeragozás: partir- part, partas, parta, partin, partis, pártán. 

A létige, esser ragozása: jau sün, ti es, el/ella é, nus essan, vus essas, els/ellas én. 

Nyelvi példák 


Számok 

A romans tőszámnevek 1-től 10-ig: 

in / ina, dus/duas, trais, quatter, tschintg, sis, set, otg, nov, diesch. 

Néhány gyakori kifejezés 

■ Allegra! - Szia/Üdv! 

■ Co vai? - Hogy vagy? 

■ Fa plaschair - Örvendek / Örülök, hogy találkoztunk 

■ Bún di! - Jó reggelt/napot! 

■ Buna saira! - Jó napot/estét! 

■ Buna notg! - Jó éjszakát! 

■ A revair! - A viszontlátásra! 

■ A pli tárd - A közeli viszlát / Később látjuk egymást 

■ Perstgisai - Bocsánat 

■ / ma displascha - Sajnálom 

■ Perdunai - Elnézést 

■ Per plaschair - Kérem 

■ Grazia fitg - Köszönöm szépen 

■ Anzi - Szívesen 

■ Gratulazions! - Gratulálok! 

■ Bún cletg! - Sok szerencsét! 

■ Ils quants é oz? - Hányadika van ma? 





Quants onns has ti? - Hány éves vagy? 


Hangminta 

■ La Discussiun (http://www.rtr.ch/xobix_media/rtr/other/2008/discussiun_03152008.mp3) - 
politikai vitaműsor a Rádió Rumantsch adásából. 

Kapcsolódó szócikkek 

■ Friuli nyelv 

■ Ladin nyelv 

■ Galloromán nyelvek 


Külső hivatkozások 


■ Ethnologue (http://www.ethnologue.com/show_language. asp?code=roh) adatjelentés a 
romans nyelvről 

■ Grammatica d’intrucziun dal rumantsch grischun (https://web.archive.org/web/2007092610054 
4/http://www.unifr.ch/rheto/documents/Gramminstr.pdf) - hivatalos romans nyelvtan (2006) 

■ Rádió e Televisiun Rumantscha (http://www.rtr.ch/) - a romans rádió és televízió honlapja 

■ Lia Rumantscha (https://web.archive.Org/web/20090925101245/http://www.liarumantscha.ch/) 
- a Romans Liga honlapja 

■ Omniglot - Romans ábécé és kiejtés (http://www.omniglot.com/writing/romansh.htm) 


A lap eredeti címe: „https://hu.wikipedia.org/w/index.php?title=Romans_nyelv&oldid=22106418” 

